หมุนรอบโลก
รัฐบาลมาเลเซียประกาศมาตรการกระตุ้นเศรษฐกิจครั้งใหม่ 2.52 แสนล้านริงกิต (ราว 2.52 ล้านล้านบาท)
29 ก.ย. 2555

รัฐบาลมาเลเซียประกาศมาตรการกระตุ้นเศรษฐกิจครั้งใหม่ 2.52 แสนล้านริงกิต (ราว 2.52 ล้านล้านบาท) 
เพื่อช่วยเหลือผู้มีรายได้ต่ำและรายได้ปานกลาง-ต่ำ ในรูปของการแจกเงินสด บ้านเอื้ออาทร และลดภาษีเงินได้ ท่ามกลางการเลือกตั้งทั่วไปกลางปีหน้า โดยจะลดภาษีเงินได้ 1% ให้ผู้มีรายได้ปีละ 5 แสนบาทขึ้นไป ส่วนการแจกเงินภายใต้งบ 3 หมื่นล้านบาทนั้น จะมอบให้ครัวเรือนที่ยากจนราว 4.3 ล้านครัวเรือน ครัวเรือนละ 5,000 บาท โดยรัฐบาลเชื่อว่าจะช่วยยกระดับคุณภาพชีวิตประชาชน และช่วยให้จีดีพีปี 2556 ขยายตัวได้ระหว่าง 4.5-5.5%
บริษัท มูดี้ส์ อินเวสเตอร์ เซอร์วิส ลดอันดับเครดิตของเวียดนามลงจาก B1 ลงมาอยู่ที่ B2 และให้แนวโน้มที่ระดับคงที่ เนื่องจากความอ่อนแอในระบบธนาคาร ซึ่งมูดี้ส์เตือนว่าอาจส่งผลกระทบไปยังงบดุลของประเทศด้วย และอาจฉุดการเติบโตทางเศรษฐกิจในที่สุด เนื่องจากธนาคารมีศักยภาพปล่อยกู้ได้น้อยลง และมูดี้ส์ยังลดเครดิตเงินฝากสกุลต่างประเทศระยะยาวของเวียดนามมาอยู่ที่ B3 จาก B2 อีกด้วย m